ตรงหัวเปผ้นแผลไม่ใหญ่มากแต่ตอนแคะออกมาเป็นแผ่นสีเหลืองมี3-4จุดที่หัวเป็นมาเกือบปีละครับทำไงให้หายครับ
สวัสดีค่ะ แผลที่หนังศีรษะ ซึ่งเป็นมาเป็นปี อาจเกิดจาก- การแพ้หรือระคายเคืองต่อสารเคมีต่างๆ เช่น ยาสระผม ครีมนวดผม สเปรย์ เจลแต่งทรงผม เป็นต้น ซึ่งอาจทำให้เกิดรังแค หรืออาการคันและเกาจนหนังศีรษะเป็นแผลตามมา- การติดเชื้อราบนหนังศีรษะ (tinea capitis) หรือโรคกลาก หรือเรียกชันนะตุ โดยจะมีอาการคันเป็นหลัก หนังศีรษะตกสะเก็ดเป็นจุดกลม ๆ และบางรายอาจมีผิวหนังอักเสบเป็นผื่นแดง มีขุย หรือบวม มีผมร่วงเป็นหย่อมได้ หากมีการเกา ผิวหนังก็จะเป็นแผลตามมาได้- โรคผิวหนังอักเสบ seborrheic dermatitis มักจะทำให้เกิดอาการคันและมีรังแค ซึ่งเมื่อคันมาก อาจเกาจนหนังศีรษะเป็นแผลตามมา แต่นอกจากจะเป็นที่หนังศีรษะแล้ว มักพบที่คิ้ว ขาหนีบ รักแร้ หรือบริเวณข้างจมูก ผิวหนังบริเวณที่เป็นจะมัน แดง และเป็นสะเก็ด- โรคสะเก็ดเงิน เป็นโรคผิวหนังอักเสบเรื้อรังชนิดหนึ่ง สามารถเกิดได้ที่ผิวหนังทั่วตัว หากเป็นที่หนังศีรษะ จะทำให้เกิดรังแค และเห็นขุยสีขาวหนา อาจมีอาการคันร่วมด้วยแนะนำว่าควรไปพบแพทย์เฉพางะทางด้านผิวหนังเพื่อตรวจว่าเกิดจากสาเหตุใดค่ะ ในเบื้องต้น ก็ไม่ควรไปเกา ไปแกะแผลออก ใช้แชมพูชนิดอ่อนโยนสระผม งดการใช้ครีมนวดผมไปก่อน งดการใส่เจล สเปรย์ผมและหนังศีรษะ ไม่ไปทำสีผม ไม่ดัดผม เพื่อลดการใช้สารเคมีต่างๆ ที่อาจระคายเคืองต่อหนังศีรษะไปก่อนค่ะ